PATVIRTINTA

 Vilniaus savivaldybės Grigiškių gimnazijos

 direktoriaus 2021 m. gruodžio 31 d.

 įsakymu Nr. V-330

**VILNIAUS SAVIVALDYBĖS GRIGIŠKIŲ GIMNAZIJOS KORUPCIJOS**

**PREVENCIJOS PROGRAMA 2022–2024 METAMS IR PROGRAMOS ĮGYVENDINIMO**

**PRIEMONIŲ PLANAS**

**I SKYRIUS**

**BENDROSIOS PROGRAMOS NUOSTATOS**

1. Vilniaus savivaldybės Grigiškių gimnazijos 2022–2024 metų korupcijos prevencijos programa (toliau – Programa) skirta užtikrinti korupcijos prevenciją, siekiant sumažinti korupcijos pasireiškimo galimybes, šalinti prielaidas korupcijai atsirasti ir plisti gimnazijoje.

2. Pagrindinės programoje vartojamos sąvokos:

2.1. korupcija – bet koks asmenų, dirbančių gimnazijoje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

2.2. korupcijos prevencija – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

3. Programos paskirtis – intensyvinti korupcijos prevenciją, šalinti prielaidas korupcijai atsirasti ir plisti įstaigoje.

4. Programos strateginės kryptys yra:

4.1. korupcijos prevencija;

4.2. antikorupcinis švietimas ir informavimas.

5. Korupcijos prevencija įgyvendinama vadovaujantis šiais principais:

5.1. teisėtumo – korupcijos prevencijos priemonės mokykloje įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų ir užtikrinant pagrindinių asmens teisių ir laisvių apsaugą;

5.2. visuotinio privalumo – korupcijos prevencijos subjektais gali būti visi asmenys;

5.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam reikiamą pagalbą;

5.4. pastovumo – korupcijos prevencijos priemonių įgyvendinimo rezultatus bei teikiant pasiūlymus dėl priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

6. Programa parengta 3 metų laikotarpiui.

**II SKYRIUS**

**PROGRAMOS TIKSLAI IR UŽDAVINIAI**

7. Programos tikslai:

7.1. formuoti pilietinę antikorupcinę poziciją ir didinti teisinį sąmoningumą;

7.2. atskleisti priežastis ir sąlygas korupcijai pasireikšti mokykloje ir jas šalinti;

7.3. užtikrinti skaidrią ir veiksmingą veiklą mokykloje.

8. Programos uždaviniai:

8.1. mažinti korupcijos pasireiškimo galimybių atsiradimą;

8.2. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

8.3. didinti antikorupcinio švietimo sklaidą mokykloje, supažindinti su korupcijos reiškiniu: esme, priežastimis, pasekmėmis;

8.4. skatinti nepakantumą korupcijos reiškiniams;

8.5. ugdyti jaunų žmonių antikorupcines nuostatas, nepakančią korupcijos augimui pilietinę poziciją;

8.6. ugdyti mokinių bendrąsias kompetencijas, vertybines nuostatas (pagarba demokratijos vertybėms, neabejingumas viskam, kas vyksta šalia, sąžiningumas, atsakomybė už veiksmus ir poelgius);

8.7. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

**III SKYRIUS**

**KORUPCIJOS PREVENCIJOS PRINCIPAI**

9. Korupcijos prevencija įgyvendinama vadovaujantis šiais principais:

9.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

9.2. visuotinio privalomumo – korupcijos prevencijos subjektais gali būti visi asmenys;

9.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**IV SKYRIUS**

**SIEKIAMI REZULTATAI IR VERTINIMO KRITERIJAI**

10. Siekiami rezultatai:

10.1. didinti nepakantumą korupcijai;

10.2. gerinti korupcijos prevencijos organizavimą mokykloje;

10.3. didinti visuomenės pasitikėjimą mokykla;

11. Programos rezultatyvumas nustatomas vadovaujantis kiekybės ir kokybės rodikliais:

11.1. parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis;

11.2. įvykdytų programos įgyvendinimo plano priemonių skaičius;

11.3. atliktų korupcijos pasireiškimo tikimybės vertinimų skaičius;

11.4. asmenų, pranešusių apie korupcijos pobūdžio teisės pažeidimus, skaičiaus pokytis;

11.5. oficialių pranešimų apie įtariamus pažeidimus ir ištirtų pažeidimų santykis;

11.6. organizuotų seminarų, mokymų ir dalyvavusių juose asmenų skaičius.

12. Kiekviena Programos įgyvendinimo priemonių plano priemonė vertinama pagal Programos priemonių plane nustatytus vertinimo kriterijus.

**V SKYRIUS**

**PROGRAMOS ADMINISTRAVIMAS**

13. Programai įgyvendinti sudaromas Programos įgyvendinimo priemonių planas (priedas), kurio priemonių įvykdymo laikotarpis sutampa su programos įgyvendinimo pradžia ir pabaiga.

14. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

15. Už Programos priemonių plano įgyvendinimo kontrolę atsakingas mokyklos direktoriaus paskirtas asmuo už korupcijos prevenciją.

16. Mokyklos prevencijos programą tvirtina mokyklos direktorius.

**VI SKYRIUS**

**BAIGIAMOSIOS NUOSTATOS**

17. Ši programa įsigalioja nuo 2022 m. sausio 1 d.

18. Programa įgyvendinama pagal Programos įgyvendinimo priemonių planą.

19. Už Programos įgyvendinimą atsakingi Programos priemonių plane nurodyti vykdytojai.

20. Programa skelbiama mokyklos interneto svetainėje [www.grigiskiumokykla.lt](http://www.grigiskiumokykla.lt)

**PROGRAMOS ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| Eil.Nr. | Priemonės apvadinimas | Vykdytojai | Vykdymo laikas | Laukiami rezultatai |
| 1 | 2 | 3 | 4 | 5 |
| 1. | Organizuoti susitikimus su darbuotojais, vykdančiais korupcijos prevenciją | Atsakingas už korupcijos prevenciją ir kontrolę mokykloje | Pagal poreikį | Darbuotojai ir mokiniai įgis daugiau žinių apie korupcijos žalą valstybei ir visuomenei |
| 2. | Sudaryti sąlygas darbuotojams dalyvauti mokymuose ir seminaruose korupcijos prevencijos ir kontrolės, antikorupcinio ugdymo programos integravimo į mokomuosius dalykus ir klasės valandėles klausimais | Direktoriaus pavaduotoja ugdymui | Pagal poreikį | Pagerės žinių kokybė apie korupcijos prevenciją |
| 3. | Antikorupcinio švietimo temas integruoti į pilietinio ugdymo, istorijos, etikos mokomuosius dalykus ir klasių vadovų veiklą | Pedagogai | Kiekvienais metais  | Ugdomos antikorupcinės nuostatos |
| 4. | Tirti skundus, pranešimus ar kitais būdais gautą informaciją dėl galimų korupcinio pobūdžio veikų ir imtis priemonių pažeidimams pašalinti | Atsakingas už korupcijos prevenciją ir kontrolę mokykloje | Pagal poreikį | Susiformuos antikorupcinės nuostatos, nepakanti korupcijos augimui pilietinė pozicija |
| 5. | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones. Sistemingai atnaujinti galiojančias taisykles ir tvarkas | Direktorė | Kiekvienais metais  | Apibrėžtos antikorupcinės nuostatos bei teisinės atsakomybės priemonės darbuotojų pareigybėse |
| 6. | Mokyklos bendruomenės informavimas apie mokyklos ugdomąją, finansinę ir ūkinę veiklą | Direktorė | Kiekvienais metais  | Informuojami mokyklos bendruomenės nariai apie mokyklos veiklą |
| 7. | Esant pasiūlymams ir kitai būtinybei papildytiMokyklos korupcijos prevencijos programą | Atsakingas už korupcijos prevenciją ir kontrolę mokykloje | Kiekvienais metais | Veiksminga korupcijos prevencijos programa |
| 8. | Teisės aktų nustatyta tvarka interneto svetainėje skelbti informaciją apie numatomus, vykdomus viešuosius pirkimus ir jų rezultatus | Viešųjų pirkimų komisija | Nuolat | Užtikrintas viešųjų pirkimų skaidrumas; visuomenė informuota apie planuojamus ir įvykdytus pirkimus |
| 9. | Užtikrinti skaidrų darbuotojų darbo krūvių paskirstymą. | Direktorė | Kasmet | Skaidrus pamokų paskirstymas |
| 10. | Mokyklos direktoriaus metinę veiklos ataskaitą teikti mokytojų tarybai, gimnazijos tarybai ir Vilniaus miesto savivaldybės Merui, skelbti Gimnazijos internetiniame tinklalapyje | Direktorė | Kasmet | Vykdomas mokyklos bendruomenės narių, mokyklos steigėjo informavimas apie mokyklos ugdomąją, finansinę ir ūkinę veiklą |
| 11. | Elektroninį dienyną ir Mokyklos internetinę svetainę naudoti kaip informacijos teikimo ir viešumo įrankius mokiniams, mokytojams ir tėvams  | Direktorė, direktoriaus pavaduotoja ugdymui | Nuolat | Sudaromos galimybės kiekvienam bendruomenės nariui gauti informaciją |
| 12. | 1,2% gyventojų pajamų mokesčio panaudojimas  | Asmenys, atsakingi už korupcijos prevencijos programos įgyvendinimo organizavimą ir kontrolės vykdymą | Metų pabaigoje | Tikslingai panaudojamos paramos lėšos |
| 13. | Mokyklos internetiniame puslapyje skelbti informaciją apie laisvas darbo vietas | Direktoriaus pavaduotoja ugdymui | Pagal poreikį | Užtikrinamas viešumas. Teikiama informacija apie laisvas darbo vietas įstaigoje, viešinami reikalavimai pretendentams, priėmimo sąlygos. |

Parengė antikorupcinės grupės pirmininkė Ala Vakar